มีผู้เสียชีวิตกว่า 100 คนจากการโจมตีเขตทิเกรย์ของเอธิโอเปีย
The deadliest airstrike so far, which hit the Dedebit Internally Displaced Persons Camp on the 7th of January, left at least 56 people dead and 30 others wounded 
GENEVA — ในช่วงสองสัปดาห์ที่ผ่านมา การโจมตีทางอากาศพุ่งเป้าไปที่อาคารสถาบันการศึกษาและฝึกอาชีพ Technical Vocational Education and Training Institute ซึ่งถูกใช้เป็นค่ายที่พักพิงของคนที่อพยพออกจากที่อยู่ของตน นอกจากนั้นยังมีอาคารสถานที่และยานพาหนะอื่นๆที่ถูกโจมตีด้วย ลิซ โธรสเซล โฆษกของหน่วยงานด้านสิทธิมนุษยชนของสหปาะชาชาติกล่าวว่า ใช้ข้อมูลจากหลายแหล่งในการรายงานจำนวนผู้เสียชีวิตครั้งนี้ สถานที่ที่มีผู้เสียชีวิตมากที่สุดเท่าที่ผ่านมาในการโจมตีรอบนี้คือบริเวณค่ายที่พักพิงผู้อพยพ ซึ่งมีเหยื่อถูกสังหารอย่างน้อย 56 คน และบาดเจ็บ 30 เมื่อวันที่ 7 มกราคม และในจำนวนที่บาดเจ็บ มี 3 รายเสียชีวิตในเวลาต่อมา ตัวเเทนของสหประชาชาติ หรือยูเอ็น ผู้นี้ยังได้เรียกร้องให้ทางการเอธิโอเปียและพันธมิตรของรัฐบาลเอธิโอเปียให้การปกป้องพลเรือนในเขตทิเกรย์ เพื่อให้เป็นไปตามพันธะที่มีต่อกฎหมายระหว่างประเทศ โฆษก ลิซ โธรสเซลกล่าวด้วยว่า ทางการเอธิโอเปียยังไม่เเสดงความเห็นต่อข้อกล่าวหาว่าอยู่เบื้องหลังการโจมตีรอบนี้